প্রথম সেঞ্চুরি হাঁকালেন ঈশান! RR-কে বিশাল টার্গেট দিল SRH

ওয়েব ডেস্ক: দলের প্রথম পাঁচ ব্যাটার ফর্মে থাকলে যে বাইশ গজে কীভাবে তাণ্ডব চালানো যায়, তা দেখিয়ে দিল সানরাইজার্স হায়দরাবাদ (Sunrisers Hyderabad)। কমলা জার্সি গায়ে মরশুমের প্রথম সেঞ্চুরি হাঁকালেন ঈশান কিষন (Ishan Kishan)। একই ফর্মে ব্যাটিং করলেন ট্র্যাভিস হেড (Travis Head)। অভিষেক শর্মার ধুনাধার ওপেনিং এবং হেনরিচ ক্লাসেনের (Heinrich Klaasen) ফিনিশিংয়ের একটা ঝলক দেখা গেলেও তাঁরা বড় রান করতে পারেননি। তবে শেষমেষ ২০ ওভারে ৬ উইকেট হারিয়ে ২৮৬ রান তুলল সানরাইজার্স হায়দরাবাদ।

মরশুমের দ্বিতীয় ম্যাচে টসে জিতে প্রথমে ফিল্ডিং করার সিদ্ধান্ত নেন রাজস্থান রয়্যালসের (Rajasthan Royals) অধিনায়ক সঞ্জু স্যামসন (Sanju Samson)। কিন্তু হায়দরাবাদের ঘরের মাঠে এরকম শক্তিশালী ব্যাটিং লাইনআপের সামনে সঞ্জুর এই সিদ্ধান্ত ভূল প্রমাণিত হতে থাকে শুরু থেকেই। ২৪ রানে হায়দরাবাদকে প্রথম ধাক্কা দেন শ্রীলঙ্কার বোলার থিকসানা। দলের স্কোর তখন ৪৫।

আরও পড়ুন: এটাই কি ধোনির শেষ আইপিএল? দেখুন বড় আপডেট

কিন্তু তারপর হেড এবং ঈশানের ইনিংস রাজস্থানকে ব্যাকফুটে ঠেলে দেয়। দু’জনে মিলে ৮৫ রানের পার্টানারশিপ গড়ে তোলেন। হেড করেন ৩১ বলে ৬৭ রান। এদিকে ৪৭ বলে ১০৬ রানের দুর্দান্ত ইনিংস খেলেন ঈশান কিষন। ৩০ রান করে নীতীশ কুমার রেড্ডি। শেষদিকে ১৪ বলে ৩৪ রান করে সাজঘরে ফেরেন হেনরিচ ক্লাসেন।

তবে এই মরশুমে হায়দরাবাদ যেভাবে শুরু করল, তাতে করে একটা কথা পরিষ্কার যে, কমলা ব্রিগেড এবারেও বিপক্ষ দলের বোলারদের রাতের ঘুম উড়িয়ে দিতে পারে। কারণ, বিগত মরশুমে হায়দরাবাদ যেভাবে খেলেছিল, এবারেও সেভাবেই শুরু করেছে তাঁরা। এবার কি চ্যাম্পিয়ন হবে তাঁরা? উত্তর দেবে সময়।